CELEX: 52019DP0332
Language: sl
Date: 2019-04-04 00:00:00
Title: Sklep Evropskega parlamenta, da ne nasprotuje delegirani uredbi Komisije z dne 28. marca 2019 o spremembi Delegirane uredbe (EU) 2015/2205, Delegirane uredbe (EU) 2016/592 in Delegirane uredbe (EU) 2016/1178 o dopolnitvi Uredbe (EU) št. 648/2012 Evropskega parlamenta in Sveta v zvezi z datumom, na katerega za določene vrste pogodb začne veljati obveznost kliringa (C(2019)02533 – 2019/2680(DEA))

31.3.2021   
            
            
               SL
            
            
               Uradni list Evropske unije
            
            
               C 116/18
            
         
      P8_TA(2019)0332
      Nenasprotovanje delegiranemu aktu: datum, na katerega za določene vrste pogodb začne veljati obveznost kliringa
      Sklep Evropskega parlamenta, da ne nasprotuje delegirani uredbi Komisije z dne 28. marca 2019 o spremembi Delegirane uredbe (EU) 2015/2205, Delegirane uredbe (EU) 2016/592 in Delegirane uredbe (EU) 2016/1178 o dopolnitvi Uredbe (EU) št. 648/2012 Evropskega parlamenta in Sveta v zvezi z datumom, na katerega za določene vrste pogodb začne veljati obveznost kliringa (C(2019)02533 – 2019/2680(DEA))
      (2021/C 116/08)
      
         Evropski parlament,
      
                  —
               
               
                  ob upoštevanju delegirane uredbe Komisije (C(2019)02533),
               
            
                  —
               
               
                  ob upoštevanju pisma Komisije z dne 28. marca 2019, v katerem ta poziva Parlament, naj izjavi, da ne bi nasprotoval delegirani uredbi,
               
            
                  —
               
               
                  ob upoštevanju pisma Odbora za ekonomske in monetarne zadeve predsedniku konference predsednikov odborov z dne 1. aprila 2019,
               
            
                  —
               
               
                  ob upoštevanju člena 290 Pogodbe o delovanju Evropske unije,
               
            
                  —
               
               
                  ob upoštevanju Uredbe (EU) št. 648/2012 Evropskega parlamenta in Sveta z dne 4. julija 2012 o izvedenih finančnih instrumentih OTC, centralnih nasprotnih strankah in repozitorijih sklenjenih poslov (1) ter zlasti členov 5(2) in 82(6) Uredbe,
               
            
                  —
               
               
                  ob upoštevanju Delegirane uredbe Komisije (EU) 2019/396 z dne 19. decembra 2018 o spremembi Delegirane uredbe (EU) 2015/2205, Delegirane uredbe (EU) 2016/592 in Delegirane uredbe (EU) 2016/1178 o dopolnitvi Uredbe (EU) št. 648/2012 Evropskega parlamenta in Sveta v zvezi z datumi, na katere za določene vrste pogodb začne veljati obveznost kliringa (2),
               
            
                  —
               
               
                  ob upoštevanju priporočila za sklep Odbora za ekonomske in monetarne zadeve,
               
            
                  —
               
               
                  ob upoštevanju člena 105(6) Poslovnika,
               
            
                  —
               
               
                  ob upoštevanju, da ni bilo izraženo nobeno nasprotovanje v roku iz tretje in četrte alinee člena 105(6) Poslovnika, ki se je iztekel 4. aprila 2019,
               
            
                  A.
               
               
                  ker se v skladu s členom 4 Delegirane uredbe Komisije (EU) 2019/396 ta uredba uporablja od datuma, ki sledi datumu, ko se v skladu s členom 50(3) Pogodbe o Evropski uniji (PEU) Pogodbi prenehata uporabljati za Združeno kraljestvo in v njem, razen če je do navedenega datuma začel veljati sporazum o izstopu ali pa je bilo dveletno obdobje iz člena 50(3) PEU podaljšano;
               
            
                  B.
               
               
                  ker je 22. marca 2019 Evropski svet v dogovoru z Združenim kraljestvom sprejel Sklep (EU) 2019/476 (3) o podaljšanju obdobja na podlagi člena 50(3) PEU in ker posledično ne bo izpolnjen drugi pogoj za uporabo Delegirane uredbe (EU) 2019/396, to je, da dveletno obdobje iz člena 50(3) PEU ni bilo podaljšano;
               
            
                  C.
               
               
                  ker bodo razlogi, na katerih temelji Delegirana uredba (EU) 2019/396, še naprej veljavni ne glede na morebitno podaljšanje obdobja iz člena 50(3) PEU, in ker je Parlament 13. februarja 2019 izjavil, da ne nasprotuje Delegirani uredbi (EU) 2019/396;
               
            
                  D.
               
               
                  ker se Parlament še vedno strinja, da je pomembno, da pristojni organi in finančni trgi za omejeno obdobje 12 mesecev izvzamejo nekatere transakcije, ki izhajajo iz novacije, če se nasprotna stranka s sedežem v Združenem kraljestvu spremeni v nasprotno stranko v EU-27, in v zvezi s tem pozdravlja delegirano uredbo z dne 28. marca 2019, ki s Sklepom (EU) 2019/476 obravnava nove dogodke v zvezi s podaljšanjem obdobja na podlagi člena 50(3) PEU;
               
            
               
                  1.
               
               
                  izjavlja, da ne nasprotuje delegirani uredbi;
               
            
               
                  2.
               
               
                  naroči svojemu predsedniku, naj ta sklep posreduje Svetu in Komisiji.
               
            
         (1)  UL L 201, 27.7.2012, str. 1.
      
         (2)  UL L 71, 13.3.2019, str. 11.
      
         (3)  Sklep Evropskega sveta (EU) 2019/476, sprejet v dogovoru z Združenim kraljestvom, z dne 22. marca 2019 o podaljšanju obdobja na podlagi člena 50(3) PEU (UL L 80 I , 22.3.2019, str. 1).